Kristian Kjøndal

Kristian Bredvei Kjøndal (født 5. oktober 1985 i Larvik) er en norsk profesjonell pokerspiller og prestesønn fra Tjølling i Larvik.

2. april 2007 ble han nummer fire av 706 spillere i prestisjetunge European Poker Tour (EPT) i Monte Carlo, tidenes største pokerturnering i Europa, og vant 3,8 millioner kroner. Et halvår senere markerte Kjøndal seg på nytt med en tredjeplass i EPT i Praha.

Kjøndal var nominert i klassen «beste live-spiller» når PokerStars i samarbeid med Norsk Pokermagasin, danske Ace Magazine og svenske Poker Magazine skulle kåre Skandinavias beste pokerspillere.

Kjøndal er også internettspiller kjent som «Kris85» i Prima Poker network og «Pokerkong1» på PokerStars og Full Tilt Poker.

Fra og med 2008 overstiger hans totale gevinster i live turneringer $1 000 000.

Referanser

Eksterne lenker 
 

Norske pokerspillere
Personer fra Larvik kommune
Fødsler i 1985